20.9.2023 г.
BG
Официален вестник на Европейския съюз
L 231/191
15.
Публични регистри и информация, достъпна за широката общественост а.
Всяка организация трябва да прилага принципите за сигурността, за целостта на данните и ограничаването в рамките на целта, както и за защитата, прилагането и отговорността за причинени вреди спрямо личните данни от източници с публичен достъп.
Тези Принципи се прилагат и за всички лични данни, събрани от публични регистри (т.е. от регистрите, водени от държавните институции или организации на всяко равнище, които са на разположение на широката общественост за справки). б.
Не е необходимо принципите на уведомяването, на избора или на отчетността за последващото предаване да се прилагат за информацията в публичните регистри, стига тя да не е съчетана с информация от непублични регистри и да са спазени всички условия за ползването ѝ за справки, установени от компетентните органи.
Също така обикновено не е необходимо да се прилагат принципите на уведомяването, на избора или на отчетността за последващото предаване за информацията, предоставена за публичен достъп, освен когато европейската предаваща организация е указала, че тази информация подлежи на ограничения, които налагат организацията получател да прилага тези принципи при използването ѝ за целите, за които възнамерява.
Организациите не носят отговорност за това как се използва тази информация от лица, които са я придобили от публикувани материали. в. Ако се окаже, че дадена организация умишлено е публикувала лична информация в нарушение на принципите по такъв начин, че тя или други лица да могат да се ползват от тези изключения, тогава тя ще бъде изключена от участие в РЗЛД в отношенията между ЕС и САЩ. г.
Не е необходимо принципът на достъпа да се прилага за информация в публичните регистри, стига тя да не е съчетана с друга лична информация (освен малко количество данни, използвани за индексиране или организиране на информацията в публичните регистри); трябва обаче да се спазят всички условия за ползването ѝ за справки, установени от компетентните органи.
За разлика от това, когато информацията в публичните регистри е съчетана с друга информация от непублични регистри (с изключение на случая, изрично посочен по-горе), организацията е длъжна да предостави достъп до цялата такава информация, при положение че за нея не се прилагат други разрешени изключения. д. Както при информацията в публичните регистри, не е необходимо да се предоставя достъп до информация, която вече е предоставена на разположение на широката общественост, стига тази информация да не е съчетана с такава, която не е за публичен достъп.
Организациите, които участват в дейности по продажба на достъпна за обществеността информация, може да удовлетворяват исканията за достъп срещу заплащане на обичайната такса, която са определили за това.
По избор физическите лица може да поискат достъп до информацията, която ги засяга, като се обърнат към организацията, която първоначално е събрала данните. 16.
Искания за достъп от публични органи а.
За да се осигури прозрачност във връзка със законни искания на публични органи за достъп до лична информация, участващите организации може при желание да издават периодични доклади за прозрачност с броя на исканията за лична информация, които са получили от публични органи за целите на правоприлагането или националната сигурност, доколкото това разкриване е разрешено съгласно приложимото право. б.
Предоставената информация в тези доклади от участващите организации наред с публикуваната информация от разузнавателните структури и друга информация може да се използва за целите на периодичния съвместен преглед на функционирането на РЗЛД в отношенията между ЕС и САЩ, както това е предвидено в Принципите. в. Ако не е направено уведомяване съгласно изискванията на буква а), подточка xii) от принципа на уведомяването, това не възпрепятства и не ограничава възможността на организацията да отговаря на всички законни искания.